ai4bharat/Pralekha huggingface dataset:
മന്ത്രിസഭ
ഇന്ഷുറന്സ് നിയന്ത്രണ മേഖലയില് ഇന്ത്യയും യു.എസ്.എയും തമ്മിലുള്ള ധാരണാപത്രത്തിനു മന്ത്രിസഭാ അനുമതി
ഇന്ഷുറന്സ് റെഗുലേറ്ററി ആന്ഡ് ഡെവലപ്മെന്റ് അതോറിറ്റി ഓഫ് ഇന്ത്യയും ഫെഡറല് ഇന്ഷുറന്സ് ഓഫീസ്  യു.എസ്.എയും തമ്മില് ധാരണാപത്രം ഒപ്പുവെക്കുന്നതിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്ര മന്ത്രിസഭാ യോഗം അനുമതി നല്കി.
പ്രയോജനങ്ങള് : സഹകരണത്തിനായും ഇരു സ്ഥാപനങ്ങളുടെയും വീക്ഷണങ്ങളുടെയും മറ്റു നിയമപരമായ ഉത്തരവാദിത്തങ്ങളുടെയും അടിസ്ഥാനത്തില് വിവരങ്ങളും ഗവേഷണണ സഹായവും കൈമാറുന്നതിന് ഉള്പ്പെടെയുള്ള ഏകോപനത്തിനുള്ള ചട്ടക്കൂട് ഒരുക്കുന്നതാണ് ഈ ധാരണാപത്രം. കരാര് പ്രകാരം, ഇരു രാജ്യങ്ങളും നിയന്ത്രണ സംവിധാനങ്ങള് സംബന്ധിച്ഛ അനുഭവജ്ഞാനം കൈമാറുന്നതിനും പരിശീലന കാര്യങ്ങളില് ഉള്പ്പെടെ പരസ്പരം സഹായിക്കുന്നതിനും ലക്ഷ്യം വെക്കുന്നു. രാജ്യാന്തര മാനദണ്ഡങ്ങള് ഒരുക്കുന്നതിനും ഇന്ഷുറന്സ് മേഖലയുടെ ഫലപ്രദമായ നിയന്ത്രണത്തിലൂടെ സാമ്പത്തികസ്ഥിരതയും വികസനവും ഉപഭോക്തൃസംരക്ഷണവും ഉറപ്പാക്കുന്നതിനായി സഹകരിക്കുന്നതിനും തുടര്ന്നും ശ്രമിക്കാന് ഇന്ത്യയും യു.എസ്.എയും പരസ്പരം സമ്മതിച്ചു.
പശ്ചാത്തലം:
ഇന്ത്യയിലെ ഇന്ഷുറന്സ്, റീ-ഇന്ഷുറന്സ് ബിസിനസിന്റെ ക്രമമായ വളര്ച്ചയെ നിയന്ത്രിക്കുന്നതിനും പ്രോല്സാഹിപ്പിക്കുന്നതിനുമായി ഇന്ഷുറന്സ് റെഗുലേറ്ററി ആന്ഡ് ഡെവലപ്മെന്റ് അതോറിറ്റി ആക്റ്റ് 1999 പ്രകാരം സ്ഥാപിക്കപ്പെട്ടതാണ് ഐ.ആര്.ഡി.എ.ഐ. സമാനമായി, യു.എസ്.എയിലെ ഇന്ഷുറന്സ് മേഖലയുടെ സമഗ്ര നിരീക്ഷണത്തിനായും രാജ്യാന്തര ഇന്ഷുറന്സ് മേഖലയില് യു.എസ്.എയെ അര്ഹമായ വിധത്തില് പ്രതിനിധാനം ചെയ്യുന്നതിനായും സ്ഥാപിക്കപ്പെട്ടതാണ് എഫ്.ഐ.ഒ.
ഇന്ത്യയും യു.എസ്.എയും തമ്മില് ദൃഢമായ വ്യാപാരബന്ധമുണ്ട്. രാഷ്ട്രീയ, ഔദ്യോഗിക തലങ്ങളില് ഇരു രാഷ്ട്രങ്ങളും തമ്മില് സ്ഥിരമായി ചര്ച്ചകള് നടന്നുവരുന്നുമുണ്ട്. പല മേഖലകളിലായുള്ള ഉഭയകക്ഷി സഹകരണം ശക്തിപ്പെടുത്തുന്നതിനായി വിവിധ സംവിധാനങ്ങള് ഒരുക്കപ്പെട്ടിട്ടുണ്ട്. ഇന്ത്യയില് വിദേശനിക്ഷേപം ഏറ്റവും കൂടുതല് ലഭ്യമാക്കുന്ന രാജ്യങ്ങളില് ഒന്നാണെന്നു മാത്രമല്ല, യു.എസ്.എ. കേന്ദ്രമാക്കിയുള്ള പല ഇന്ഷുറന്സ് കമ്പനികളുമായി ചേര്ന്നു പല കമ്പനികളും സംയുക്തസംരഭങ്ങള് ആരംഭിച്ചിട്ടുമുണ്ട്. വിദേശനിക്ഷേപ പരിധി 49 ശതമാനത്തിലേക്ക് ഉയര്ത്തിയതോടെ ഇന്ത്യയില് ഇന്ഷുറന്സ് മേഖലയില് കൂടുതല് വിദേശ കമ്പനികള്, വിശേഷിച്ച് യൂ.എസ്.എ. കേന്ദ്രീകരിച്ചുള്ളവ, കൂടുതല് നിക്ഷേപം നടത്താന് സാധ്യതയുണ്ട്. ഈ സാഹചര്യത്തില് ഐ.ആര്.ഡി.എ.ഐയും യു.എസ്.എയിലെ എഫ്.ഐ.ഒയും തമ്മിലുള്ള ഉഭയകക്ഷി ധാരണാപത്രം ഇരു രാജ്യങ്ങള്ക്കും ഏറെ സാധ്യതകള് തുറന്നിടുന്നു.
(AKA/MRD
പ്രത്യേക സേവനങ്ങളും ഫീച്ചറുകളും
കേന്ദ്ര ആഭ്യന്തര, യുവജനകാര്യ കായിക സഹമന്ത്രി ശ്രീ. നിസിത് പ്രമാണിക് സായ് എല്എന്സിപിഇ-എന്സിഒഇ സന്ദര്ശിച്ചു
കേന്ദ്ര ആഭ്യന്തര, യുവജനകാര്യ കായിക സഹമന്ത്രി ശ്രീ. നിസിത് പ്രമാണിക് തിരുവനന്തപുരത്തെ സായ് എല്എന്സിപിഇ - നാഷണല് സെന്റര് ഓഫ് എക്സലന്സ് സന്ദര്ശിച്ചു.
അത്ലറ്റിക് പവലിയനിൽ നടന്ന ചടങ്ങിൽ കേന്ദ്ര സഹമന്ത്രി, നാഷണല് സെന്റര് ഓഫ് എക്സലന്സിലെ ദേശീയ ഗെയിംസ് മെഡല് ജേതാക്കളെ ആദരിച്ചു.
തുടര്ന്ന് എല്എന്സിപിഇ മൈതാനത്ത് നടന്ന യോഗ, ലെസിം ഡാന്സ്, കളരിപ്പയറ്റ് എന്നിവയുടെ പ്രദര്ശനവും വീക്ഷിച്ചു.
ലിറ്ററസി സൊസൈറ്റി ചെയര്മാന് ഡോ. ജോര്ജ്ജ് മാത്യൂസ് സ്വാഗതം പറഞ്ഞു.
നേരത്തെ റാണി ലക്ഷ്മി ഭായ് പ്രതിമയിൽ പുഷ്പാർച്ചന നടത്തിയ ശേഷം ശ്രീ. നിസിത് പ്രമാണിക് പ്രിൻസിപ്പാളുടെ ചേംബറിൽ സായ് യുടെ കേരളത്തിലെ പ്രവർത്തനങ്ങളെക്കുറിച്ചുള്ള വീഡിയോ പ്രദർശനവും വീക്ഷിച്ചു.
(Visitor Counter : 11
പ്രധാനമന്ത്രിയുടെ ഓഫീസ്
പണ്ഡിറ്റ് ദീന് ദയാല് ഉപാധ്യായയുടെ ജയന്തി ദിനത്തില് പ്രധാനമന്ത്രിയുടെ ആദരാഞ്ജലികള്
പണ്ഡിറ്റ് ദീന് ദയാല് ഉപാധ്യായയുടെ ജയന്തി ദിനത്തില് പ്രധാനമന്ത്രി ശ്രീ നരേന്ദ്ര മോദി അദ്ദേഹത്തിന് ആദരാഞ്ജലികള് അര്പ്പിച്ചു.
ട്വീറ്റില് പ്രധാനമന്ത്രി പറഞ്ഞു;
'പണ്ഡിറ്റ് ദീന് ദയാല് ഉപാധ്യായ ജിയുടെ ജയന്തി ദിനത്തില് ഞാന് അദ്ദേഹത്തിന് ആദരാഞ്ജലികള് അര്പ്പിക്കുന്നു. അന്ത്യോദയയ്ക്കും പാവപ്പെട്ടവരെ സേവിക്കുന്നതിനും അദ്ദേഹം നല്കുന്ന ഊന്നല് നമ്മെ പ്രചോദിപ്പിക്കുന്നു. അസാധാരണ ചിന്തകനും ബുദ്ധിജീവിയും എന്ന നിലയിലും അദ്ദേഹം പരക്കെ ഓര്മ്മിക്കപ്പെടുന്നു.'
--ND--
(I pay homage to Pandit Deen Dayal Upadhyaya Ji on his Jayanti. His emphasis on Antyodaya and serving the poor keeps inspiring us. He is also widely remembered as an exceptional thinker and intellectual.
— Narendra Modi  September 25, 2022
ധനകാര്യ മന്ത്രാലയം
ജില്ലാ വിദ്യാഭ്യാസ, പരിശീലന സ്ഥാപനങ്ങള് മുഖേന അധ്യാപക പരിശീലനം നവീകരിക്കും
കുട്ടികള്ക്കും കൗമാരക്കാര്ക്കുമായി ദേശീയ ഡിജിറ്റല് ലൈബ്രറി സ്ഥാപിക്കും
പഞ്ചായത്ത് തലത്തിലും വാര്ഡ് തലത്തിലും ലൈബ്രറികള് സ്ഥാപിക്കാന് സംസ്ഥാനങ്ങളെ പ്രോത്സാഹിപ്പിക്കും.
ലൈബ്രറികള് വഴി പ്രോത്സാഹിപ്പിക്കപ്പെടേണ്ടതു വായനയുടെയും സാമ്പത്തിക സാക്ഷരതയുടെയും ഒരു സംസ്കാരം
എല്ലാവര്ക്കുമൊപ്പം എല്ലാവരുടെയും വികാസത്തിന് എന്ന ഗവണ്മെന്റിന്റെ തത്വശാസ്ത്രം എല്ലാവരെയും ഉള്ക്കൊള്ളുന്ന വികസനത്തിന് സഹായകമായെന്ന് 2023-24 ലെ കേന്ദ്ര ബജറ്റ് ഇന്ന് പാര്ലമെന്റില് അവതരിപ്പിച്ച് കേന്ദ്ര ധനകാര്യ, കോര്പ്പറേറ്റ് കാര്യ മന്ത്രി ശ്രീമതി നിര്മ്മല സീതാരാമന് പറഞ്ഞു.
ഏഴ് മുന്ഗണനകള് സ്വീകരിക്കുന്നതാണ് കേന്ദ്ര ബജറ്റ്: അത് പരസ്പരം പൂരകമാക്കുകയും അമൃതകാലത്തിലൂടെ നമ്മെ നയിക്കുന്ന സപ്തര്ഷിയായി പ്രവര്ത്തിക്കുകയും ചെയ്യുന്നു. ആരോഗ്യം, വിദ്യാഭ്യാസം, വൈദഗ്ധ്യം എന്നിവ ഉള്പ്പെടുന്ന ഗണ്മെന്റിന്റെ മുന്ഗണനകളിലൊന്നാണ് സമഗ്ര വികസനം, ധനകാര്യ മന്ത്രി പറഞ്ഞു.
അധ്യാപക പരിശീലനത്തിന് ഊന്നല് നല്കുമ്പോള്, നൂതനമായ രീതി, പാഠ്യപദ്ധതി, തുടര്ച്ചയായ പ്രൊഫഷണല് വികസനം, ആഴത്തിലുള്ള സര്വേകള്, ഐസിടി നടപ്പാക്കല് എന്നിവയിലൂടെ പരിശീലനം പുനര്ക്രമീകരിക്കും. ജില്ലാ വിദ്യാഭ്യാസ-പരിശീലന ഇന്സ്റ്റിറ്റ്യൂട്ടുകളെ ഇതിനായി മികവിന്റെ കേന്ദ്രങ്ങളായി വികസിപ്പിക്കുമെന്നും അവര് കൂട്ടിച്ചേര്ത്തു.
ഭൂമിശാസ്ത്രം, ഭാഷകള്, രീതികള്, തലങ്ങള് എന്നിവയിലുടനീളം ഗുണനിലവാരമുള്ള പുസ്തകങ്ങളുടെ ലഭ്യത, വായനാസാമഗ്രികളുടെ ലഭ്യത എന്നിവയ്ക്കായി കുട്ടികള്ക്കും കൗമാരക്കാര്ക്കുമായി ഒരു ദേശീയ ഡിജിറ്റല് ലൈബ്രറി സ്ഥാപിക്കുന്നതായി മന്ത്രി പ്രഖ്യാപിച്ചു. സംസ്ഥാനങ്ങള്ക്കായി പഞ്ചായത്ത്, വാര്ഡ് തലങ്ങളില് ലൈബ്രറികള് സ്ഥാപിക്കുന്നതിനും ദേശീയ ഡിജിറ്റല് ലൈബ്രറി വിഭവങ്ങള് വേഗത്തില് ലഭ്യമാക്കുന്നതിനുള്ള അടിസ്ഥാന സൗകര്യങ്ങള് ഒരുക്കുന്നതിനും സംസ്ഥാനങ്ങളെ പ്രോത്സാഹിപ്പിക്കുമെന്ന് അവര് അറിയിച്ചു.
വായനാ സംസ്കാരം വളര്ത്തിയെടുക്കുന്നതിനും പകര്ച്ചവ്യാധി സമയത്തെ പഠന നഷ്ടം നികത്തുന്നതിനും നാഷണല് ബുക്ക് ട്രസ്റ്റ്, ചില്ഡ്രന്സ് ബുക്ക് ട്രസ്റ്റ്, മറ്റ് സ്രോതസ്സുകള് എന്നിവ പ്രാദേശിക ഭാഷകളിലും ഇംഗ്ലീഷിലും പാഠ്യേതര ആവശ്യങ്ങള് ലഭ്യമാക്കാനും പ്രോത്സാഹിപ്പിക്കുമെന്നും മന്ത്രി അറിയിച്ചു. ലൈബ്രറികളും സാക്ഷരതാ മേഖലയില് പ്രവര്ത്തിക്കുന്ന സന്നദ്ധ സംഘടനകളുമായുള്ള സഹകരണവും ഈ സംരംഭത്തിന്റെ ഭാഗമാകുമെന്നും അവര് കൂട്ടിച്ചേര്ത്തു.
സാമ്പത്തിക സാക്ഷരത വളര്ത്തിയെടുക്കുന്നതിന്, ഈ ലൈബ്രറികള്ക്ക് പ്രായത്തിനനുസരിച്ചുള്ള വായനാ സാമഗ്രികള് നല്കാന് സംഘടനകളെയും പ്രോത്സാഹിപ്പിക്കുമെന്ന് ശ്രീമതി നിര്മല സീതാരാമന് പറഞ്ഞു.
ND/NS
(Visitor Counter : 179
പ്രധാനമന്ത്രിയുടെ ഓഫീസ്
പ്രധാനമന്ത്രി ബംഗ്ലാദേശിലെ സഖ്യകക്ഷി നോതാക്കളുമായി കൂടിക്കാഴ്ച നടത്തി
രണ്ട് ദിവസത്തെ ബംഗ്ലാദേശ് സന്ദർശനത്തിനെത്തിയ പ്രധാനമന്ത്രി ശ്രീ നരേന്ദ്ര മോദി 14 കക്ഷി സഖ്യത്തിലെ നേതാക്കളെ കൺവീനറോടൊപ്പം കൂടിക്കാഴ്ച നടത്തി. ഇരുരാജ്യങ്ങളും തമ്മിലുള്ള ബന്ധം ശക്തിപ്പെടുത്തുന്നതിനായി ഉഭയകക്ഷി ബന്ധത്തിന്റെ വിവിധ വിഷയങ്ങളെ കേന്ദ്രീകരിച്ചുള്ള ചർച്ചകൾ നടന്നു.
(
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 52 കോടി പിന്നിട്ടു
ന്യൂഡൽഹി , ആഗസ്റ്റ് 12 ,2021
രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 52 കോടി പിന്നിട്ടു. ഇന്ന് രാവിലെ 8 വരെയുള്ള താൽക്കാലിക റിപ്പോർട്ട് അനുസരിച്ച് 59,97,068 സെഷനുകളിലൂടെ ആകെ 52,36,71,019 വാക്സിൻ ഡോസ് നൽകി. കഴിഞ്ഞ 24 മണിക്കൂറിനുള്ളിൽ 44,19,627 ഡോസ് വാക്സിൻ നൽകി.
ദേശീയ രോഗമുക്തി നിരക്ക് 97.45% ആയി. മഹാമാരി ആരംഭിച്ചതിനുശേഷം രോഗമുക്തിനിരക്കിലുണ്ടായ ഏറ്റവും വലിയ വർധനയാണിത്.
രാജ്യത്താകെ ഇതുവരെ 3,12,60,050 പേരാണ് കോവിഡ് മുക്തരായത്. കഴിഞ്ഞ 24 മണിക്കൂറിനുള്ളിൽ 39,069 പേർ സുഖം പ്രാപിച്ചു.
കഴിഞ്ഞ 24 മണിക്കൂറിനുള്ളിൽ ഇന്ത്യയിൽ പുതുതായി രോഗം സ്ഥിരീകരിച്ചത് 41,195 പേർക്കാണ്.
തുടർച്ചയായ 46 -ാം ദിവസവും 50,000ത്തിൽ താഴെയാണ് പുതിയ പ്രതിദിന രോഗബാധിതരുടെ എണ്ണം. കേന്ദ്രത്തിന്റെയും സംസ്ഥാനങ്ങളുടെയും/കേന്ദ്രഭരണപ്രദേശങ്ങളുടെയും നിരന്തരവും കൂട്ടായതുമായ പ്രയത്നങ്ങളുടെ ഫലമാണിത്.
നിലവിൽ രാജ്യത്തു ചികിത്സയിലുള്ളത് 3,87,987 പേരാണ്. രാജ്യത്തെ ആകെ രോഗബാധിതരുടെ 1.21% മാത്രമാണ്. 2020 മാർച്ചിനുശേഷമുള്ള ഏറ്റവും കുറഞ്ഞ നിരക്കാണിത്.
രാജ്യത്തെ പരിശോധനാ ശേഷി ഗണ്യമായി വർദ്ധിപ്പിച്ചതോടെ കഴിഞ്ഞ 24 മണിക്കൂറിനുള്ളിൽ 21,24,953 പരിശോധനകൾ നടത്തി. ആകെ 48.73 കോടിയിലേറെ  പരിശോധനകളാണ് ഇന്ത്യയിൽ ഇതുവരെ നടത്തിയത്.
പരിശോധനകൾ വർധിപ്പിച്ചപ്പോൾ പ്രതിവാര രോഗസ്ഥിരീകരണ നിരക്ക് നിലവിൽ 2.23 ശതമാനവും പ്രതിദിന രോഗസ്ഥിരീകരണ നിരക്ക് ഇന്ന് 1.94 ശതമാനവുമാണ്. പ്രതിദിന രോഗസ്ഥിരീകരണ നിരക്ക് കഴിഞ്ഞ 17 ദിവസമായി മൂന്നുശതമാനത്തിൽ താഴെയും തുടർച്ചയായ 66-ാം ദിവസവും 5 ശതമാനത്തിൽ താഴെയും തുടരുന്നു.
SKY
(Visitor Counter : 128
ആരോഗ്യ, കുടുംബക്ഷേമ മന്ത്രാലയം
ലോക കരൾ ദിനാഘോഷത്തിന് കേന്ദ്ര ആരോഗ്യ-കുടുംബക്ഷേമ സഹമന്ത്രി അശ്വിനി കുമാർ ചൗബെ അധ്യക്ഷത വഹിച്ചു.
ന്യൂഡൽഹി , ഏപ്രിൽ 19,2021
ലോക കരൾ ദിനാഘോഷത്തിന് കേന്ദ്ര ആരോഗ്യ-കുടുംബക്ഷേമ സഹമന്ത്രി ശ്രീ അശ്വിനി കുമാർ ചൗബെ ഇന്ന് വീഡിയോ കോൺഫറൻസിലൂടെ അധ്യക്ഷത വഹിച്ചു. ദിവസത്തിന്റെ പ്രാധാന്യം കണക്കിലെടുത്ത്, ശ്രീ ചൗബേ , ഇന്ത്യയിൽ നിശബ്ദമായ ഒരു പകർച്ചവ്യാധിയെന്ന നിലയിൽ നോൺ-ആൽക്കഹോളിക് ഫാറ്റി ലിവർ ഡിസീസ് -എൻഎഫ്എൽഡിയുടെ പങ്കിനെക്കുറിച്ച് ആശങ്ക പ്രകടിപ്പിച്ചു
ആഗോള ജനസംഖ്യയുടെ 20-30% പേരെ ഇത് ബാധിക്കുമെന്ന് കണക്കാക്കപ്പെടുന്നു. ഇന്ത്യയിൽ, ഈ വ്യാപനം ജനസംഖ്യയുടെ 9-32% ആളുകളെ വരെ ബാധിക്കുന്നു .
10 ഇന്ത്യക്കാരിൽ 1 മുതൽ 3 പേർക്ക് ഫാറ്റി ലിവർ അല്ലെങ്കിൽ അനുബന്ധ രോഗം ഉണ്ടാകും എന്ന വസ്തുതയിലേക്കാണ് ഇത് വിരൽ ചൂണ്ടുന്നത്
കാൻസർ, പ്രമേഹം, കാർഡിയോ-വാസ്കുലർ രോഗങ്ങൾ, ഹൃദയാഘാതം എന്നിവ തടയുന്നതിനും നിയന്ത്രിക്കുന്നതിനുമുള്ള ദേശീയ പരിപാടിയിൽ എൻഎഫ്എൽഡിക്കും സംയോജിത എൻഎഫ്എൽഡിക്കും എതിരായ പ്രവർത്തനത്തിന്റെ ആവശ്യകത തിരിച്ചറിയുന്ന ലോകത്തിലെ ആദ്യത്തെ രാജ്യമാണ് ഇന്ത്യ.
ലോകാരോഗ്യ സംഘടനയുടെ സൗത്ത് ഈസ്റ്റ് ഏഷ്യ റീജിയണൽ ഓഫീസ് റീജിയണൽ ഡയറക്ടർ ഡോ. പൂനം ഖേത്രപാൽ സിംഗ് ലോകാരോഗ്യ സംഘടനയെ പ്രതിനിധീകരിച്ച് പരിപാടിയിൽ പങ്കെടുത്തു
IE/SKY
(Visitor Counter : 136
പ്രധാനമന്ത്രിയുടെ ഓഫീസ്
എൻഡിഎ ഗവൺമെന്റിന്റെ ഓരോ ഉദ്യമവും സ്ത്രീ ശക്തിയുടെ പരിധിയില്ലാത്ത സാധ്യതകളിലുള്ള നമ്മുടെ വിശ്വാസത്തെ പ്രതിഫലിപ്പിക്കുന്നു: പ്രധാനമന്ത്രി
കഴിഞ്ഞ 9 വർഷമായി സ്ത്രീ ശാക്തീകരണത്തിനായി സ്വീകരിച്ച നടപടികളെക്കുറിച്ചുള്ള ലേഖനങ്ങളും ഗ്രാഫിക്സും വീഡിയോകളും വിവരങ്ങളും പ്രധാനമന്ത്രി ശ്രീ നരേന്ദ്ര മോദി പങ്കിട്ടു.
പ്രധാനമന്ത്രി ട്വീറ്റ് ചെയ്തു:
"എൻഡിഎ ഗവൺമെന്റിന്റെ ഓരോ ഉദ്യമവും നമ്മുടെ നാരീ ശക്തിയുടെ പരിധിയില്ലാത്ത കഴിവിലുള്ള വിശ്വാസത്തെ പ്രതിഫലിപ്പിക്കുന്നു. അവരുടെ സ്വപ്നങ്ങൾ കൂടുതൽ ശക്തവും ഉൾക്കൊള്ളുന്നതും ശോഭനവുമായ ഒരു ഇന്ത്യയെ കെട്ടിപ്പടുക്കുകയാണ്. #സ്ത്രീകളുടെ വികസനത്തിന്റെ 9 വർഷങ്ങളുടെ രസകരമായ ഉള്ളടക്കത്തിനായി NaMo ആപ്പ് കാണുക."
Every initiative of the NDA Government reflects our belief in the limitless potential of our Nari Shakti. Their dreams are building a stronger, inclusive and brighter India. Do see the NaMo App for interesting content on #9YearsOfWomenLedDevelopment. https://t.co/hXsyQ5fiAM
— Narendra Modi  June 6, 2023
പ്രധാനമന്ത്രിയുടെ ഓഫീസ്
ഗ്രൂപ്പ് ക്യാപ്റ്റൻ വരുൺ സിങ്ങിന്റെ നിര്യാണത്തിൽ പ്രധാനമന്ത്രി അനുശോചിച്ചു
ഗ്രൂപ്പ് ക്യാപ്റ്റൻ വരുൺ സിങ്ങിന്റെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി.
ഒരു ട്വീറ്റിൽ പ്രധാനമന്ത്രി പറഞ്ഞു;
"ഗ്രൂപ്പ് ക്യാപ്റ്റൻ വരുൺ സിംഗ് അഭിമാനത്തോടെയും ധീരതയോടും അത്യധികം പ്രൊഫഷണലിസത്തോടെയും രാജ്യത്തെ സേവിച്ചു. അദ്ദേഹത്തിന്റെ വിയോഗത്തിൽ ഞാൻ അങ്ങേയറ്റം വേദനിക്കുന്നു. രാഷ്ട്രത്തിനായുള്ള അദ്ദേഹത്തിന്റെ മഹത്തായ സേവനം ഒരിക്കലും മറക്കില്ല. അദ്ദേഹത്തിന്റെ കുടുംബത്തിനും സുഹൃത്തുക്കൾക്കും അനുശോചനം അറിയിക്കുന്നു. ഓം ശാന്തി."
(
ആയുഷ്
പ്രധാനമന്ത്രിയുടെ യോഗാ പുരസ്ക്കാരങ്ങള് പ്രഖ്യാപിച്ചു
(യോഗയുടെ പരിപോഷണത്തിനും വികസനത്തിനും നല്കിയവിശിഷ്ടസംഭാവനകള്ക്കുള്ളപ്രധാനമന്ത്രിയുടെഇക്കൊല്ലത്തെ പുരസ്ക്കാരങ്ങള് പ്രഖ്യാപിച്ചു. രാജ്യത്തിന് അകത്തും പുറത്തുമുള്ള രണ്ട് വ്യക്തികളും, രണ്ട് സ്ഥാപനങ്ങളും പുരസ്ക്കാരങ്ങള്ക്ക്അര്ഹരായി.
ഗുജറാത്തിലെ ലൈഫ് മിഷനിലെ സ്വാമി രാജര്ഷി മുനി, ഇറ്റലിയിലെ ശ്രീമതി അന്റോണിയറ്റ റോസി, ബീഹാറിലെ മുന്ഗേറിലുള്ള സ്കൂള് ഓഫ് യോഗ, ജപ്പാനിലെ ജപ്പാന് യോഗാ നികേതന് എന്നിവയ്ക്കാണ് പുരസ്ക്കാരങ്ങള്. 25 ലക്ഷംരൂപയുടെ ക്യാഷ്അവാര്ഡ്, ട്രോഫി, സര്ട്ടിഫിക്കറ്റ് എന്നിവയടങ്ങുന്നതാണ് പുരസ്ക്കാരം. വിവിധ വിഭാഗങ്ങളിലായി 79 നാമനിര്ദ്ദേശങ്ങള് ഉണ്ടായിരുന്നു.
ഗുജറാത്തിലെ ലിമ്പിടിയിലെ ലൈഫ്മിഷന് രൂപംകൊടുത്ത യോഗിവര്യനാണ് സ്വാമി രാജര്ഷി മുനി. ലൈഫ്മിഷനിലൂടെയുള്ള യോഗാ പരിശീലനം വഴി ആയിരക്കണക്കിന് ജീവിതങ്ങളെയാണ് സ്വാമിസ്വാധീനിച്ചിട്ടുള്ളത്. യോഗാതത്വശാസ്ത്രത്തെയും, യോഗാതെറാപ്പിയെയുംകുറിച്ച് നിരവധി പുസ്തകങ്ങളും അദ്ദേഹം രചിച്ചിട്ടുണ്ട്. ഗുജറാത്തിലെ ചറോദിയിലുള്ള ലെക്കുലിഷ് യോഗാ സര്വ്വകലാശാലയുടെ ആത്മീയ അദ്ധ്യക്ഷനും, ചെയര്മാനുമാണ് അദ്ദേഹം.
ഇറ്റലിയിലെ ലെറിസിയിലുള്ള യോഗ അദ്ധ്യാപികയാണ് അന്റോണിയറ്റ റോസി. സ്വാമിശിവാനന്ദ യോഗ പാരമ്പര്യത്തില് ഒരു വിദ്യാര്ത്ഥിനിയായിരുന്ന അവര് പിന്നീട വിവിധ ഇന്ത്യന് യോഗാചാര്യന്മാര്ക്ക് കീഴില് യോഗ അഭ്യസിച്ചിട്ടുണ്ട്. സര്വ്വയോഗ ഇന്റര്നാഷണലിന്റെ സ്ഥാപക പ്രസിഡന്റ്കൂടിയായ അവര്കഴിഞ്ഞ നാല് പതിറ്റാണ്ടുകളായിഇറ്റലിയിലും, യൂറോപ്പിലും പരമ്പരാഗത ഇന്ത്യന് യോഗ പ്രചരിപ്പിച്ച്വരുന്നു.
സ്വാമിസത്യാനന്ദ സരസ്വതിയാണ് 1964 ല് മുംഗേറില് ബീഹാര് സ്കൂള് ഓഫ് യോഗയ്ക്ക ്തുടക്കമിട്ടത്. പരമ്പരാഗത, വേദാന്ത, താന്ത്രിക പഠനങ്ങള്ക്ക്പുറമെ നിരവധി ആശുപത്രികളിലെയോഗയുമായി ബന്ധപ്പെട്ട മെഡിക്കല്ഗവേഷണ പദ്ധതികള്ക്ക് മേല്നോട്ടംവഹിക്കുന്നു.
1980 ല് സ്ഥാപിച്ച ജപ്പാന് യോഗാ നികേതന് ആ രാജ്യത്ത്യോഗ പ്രചരിപ്പിക്കുന്നതില് നിസ്തുല പങ്കാണ്വഹിച്ച് പോരുന്നത്. ഋഷികേശിലെ യോഗാ നികേതനും, ബംഗലൂരൂവിലെ യോഗാ സര്വ്വകലാശാലയുമായിചേര്ന്നാണ് പ്രവര്ത്തിക്കുന്നത്. യോഗാതെറാപ്പിയെകുറിച്ചുള്ള അവരുടെ പ്രസിദ്ധീകരണം അതിന്റെ അധികാരികതയുടെ പേരില്വ്യാപകമായി അംഗീകരിക്കപ്പെട്ടിട്ടുണ്ട്.
ND MRD– 338
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 186.22 കോടി കവിഞ്ഞു
കഴിഞ്ഞ 24 മണിക്കൂറിനിടെ 12-14 വയസ് പ്രായമുള്ളവര്ക്ക് വിതരണം ചെയ്തത് 2.36 കോടിയിലധികം ഡോസ് വാക്സിനുകള്
രാജ്യത്ത് ചികിത്സയിലുള്ളവരുടെ എണ്ണം നിലവില് 11,058
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 1,007 പേര്ക്ക്
രോഗമുക്തി നിരക്ക് നിലവില് 98.76%
പ്രതിവാര രോഗസ്ഥിരീകരണ നിരക്ക് 0.25%
ഇന്നു രാവിലെ 7 വരെയുള്ള കണക്കനുസരിച്ച് ഇന്ത്യയിലെ കോവിഡ്-19 പ്രതിരോധ കുത്തിവയ്പുകളുടെ എണ്ണം 186.22 കോടി  പിന്നിട്ടു. 2,26,31,632 സെഷനുകളിലൂടെയാണ് ഈ നേട്ടം കൈവരിച്ചത്.
12-14 വയസ് പ്രായമുള്ളവര്ക്കുള്ള കോവിഡ്-19 പ്രതിരോധ കുത്തിവയ്പ് 2022 മാര്ച്ച് 16 ന് ആരംഭിച്ചു. കഴിഞ്ഞ 24 മണിക്കൂറിനുള്ളില്, 2.36 കോടി യിലധികം  കൗമാരക്കാര്ക്ക് കോവിഡ്-19 പ്രതിരോധ കുത്തിവയ്പിന്റെ ആദ്യ ഡോസ് നല്കി. 18 - 59 വയസ് പ്രായമുള്ളവർക്കുള്ള കരുതൽ ഡോസ് 2022 ഏപ്രിൽ 10 മുതൽ ആരംഭിച്ചു. കഴിഞ്ഞ 24 മണിക്കൂറിനുള്ളില്, 62,683 ഡോസ് കരുതൽ വാക്സിൻ നൽകി.
ഇന്നു രാവിലെ 7 വരെയുള്ള പ്രാഥമികവിവരമനുസരിച്ച് വാക്സിന് ഡോസുകള് ഇനി പറയുന്ന വിഭാഗങ്ങളിലായാണ് നല്കിയിട്ടുള്ളത്:
ആരോഗ്യപ്രവര്ത്തകര്
ഒന്നാം ഡോസ് 1,04,04,276
രണ്ടാം ഡോസ് 1,00,07,284
കരുതല് ഡോസ് 45,74,859
മുന്നണിപ്പോരാളികള്
ഒന്നാം ഡോസ് 1,84,14,188
രണ്ടാം ഡോസ് 1,75,24,263
കരുതല് ഡോസ് 70,90,622
12-14 പ്രായപരിധിയിലുള്ളവര്
ഒന്നാം ഡോസ് 2,36,92,551
രണ്ടാം ഡോസ് 30,964
15-18 പ്രായപരിധിയിലുള്ളവര്
ഒന്നാം ഡോസ് 5,78,02,182
രണ്ടാം ഡോസ് 4,01,10,045
18-44 പ്രായപരിധിയിലുള്ളവര്
ഒന്നാം ഡോസ് 55,51,80,802
രണ്ടാം ഡോസ് 47,17,06,600
കരുതല് ഡോസ് 13,630
45-59 പ്രായപരിധിയിലുള്ളവര്
ഒന്നാം ഡോസ് 20,28,40,086
രണ്ടാം ഡോസ് 18,65,87,681
കരുതല് ഡോസ് 49,053
60നുമേല് പ്രായമുള്ളവര്
ഒന്നാം ഡോസ് 12,68,06,150
രണ്ടാം ഡോസ് 11,62,28,014
കരുതല് ഡോസ് 1,32,13,054
കരുതല് ഡോസ് 2,49,41,218
ആകെ 1,86,22,76,304
രാജ്യത്ത് കോവിഡ് രോഗബാധിതരുടെ എണ്ണം തുടര്ച്ചയായി താഴുന്നു. നിലവിലെ രോഗബാധിതരുടെ എണ്ണം ഇന്ന് 11,058 ആയി കുറഞ്ഞു, ഇത് രാജ്യത്തെ മൊത്തം സജീവ കേസുകളുടെ 0.03% ആണ്.
ദേശീയ രോഗമുക്തി നിരക്ക് 98.76 % ആണ്. കഴിഞ്ഞ 24 മണിക്കൂറിനുള്ളില് 818 പേര് സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,25,06,228 ആയി.
കഴിഞ്ഞ 24 മണിക്കൂറിനുള്ളില് ഇന്ത്യയില് പുതുതായി രോഗം സ്ഥിരീകരിച്ചത് 1,007 പേര്ക്കാണ്.
രാജ്യത്തെ പരിശോധനാശേഷി തുടര്ച്ചയായി വര്ധിപ്പിക്കുകയാണ്. കഴിഞ്ഞ 24 മണിക്കൂറിനുള്ളില് 4,34,877 പരിശോധനകള് നടത്തി. ആകെ 83.08 കോടിയിലേറെ  പരിശോധനകളാണ് ഇന്ത്യ ഇതുവരെ നടത്തിയത്.
രാജ്യത്തുടനീളം പരിശോധനാശേഷി വര്ദ്ധിപ്പിച്ചപ്പോഴും പ്രതിവാര രോഗസ്ഥിരീകരണ നിരക്ക് 0.25 ശതമാനമാണ്. പ്രതിദിന രോഗസ്ഥിരീകരണ നിരക്ക് 0.23 ശതമാനമാണ്.
ND
(Visitor Counter : 99
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 121.94 കോടി ഡോസ് വാക്സിൻ
രോഗമുക്തി നിരക്ക് 98.34%; മാർച്ച് 2020 മുതൽ ഏറ്റവും ഉയർന്ന നിരക്ക്
കഴിഞ്ഞ 24 മണിക്കൂറിനിടെ 9,481 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 3,39,98,278 ആയി
കഴിഞ്ഞ 24 മണിക്കൂറിൽ 8,774 പുതിയ കേസുകൾ
രാജ്യത്ത് നിലവിൽ ചികിത്സയിലുള്ളത് 1,05,691 പേർ
ചികിത്സയിലുള്ളത് ആകെ രോഗബാധിതരുടെ 1%-ത്തിലും താഴെ; നിലവിലെ നിരക്ക് 0.31%; 2020 മാർച്ച് മുതൽ ഏറ്റവും കുറഞ്ഞ നിരക്ക്
പ്രതിദിന രോഗസ്ഥിരീകരണ നിരക്ക് 0.80 ശതമാനമാണ്; കഴിഞ്ഞ 55 ദിവസമായി ഇത് 2 ശതമാനത്തിൽ താഴെയാണ്
പ്രതിവാര രോഗസ്ഥിരീകരണ നിരക്ക്  – 14 ദിവസമായി 1% ത്തിൽ താഴെ
ആകെ നടത്തിയത് 63.94 കോടി പരിശോധനകൾ.
പ്രധാനമന്ത്രിയുടെ ഓഫീസ്
രണ്ടാം ജനാധിപത്യ ഉച്ചകോടിയുടെ നേതൃതലസമ്മേളനത്തിൽ പ്രധാനമന്ത്രി ശ്രീ നരേന്ദ്ര മോദി നടത്തിയ പരാമർശങ്ങൾ
നമസ്കാരം!
ഇന്ത്യയിലെ 1.4 ബില്യൺ ജനങ്ങളുടെ പേരിൽ ഞാൻ നിങ്ങൾക്ക് ആശംസകൾ അറിയിക്കുന്നു.
തെരഞ്ഞെടുക്കപ്പെട്ട നേതാക്കൾ എന്ന ആശയം, ലോകത്തിന്റെ മറ്റു ഭാഗങ്ങളിൽ എത്തുന്നതിനു വളരെ മുമ്പുതന്നെ, പ്രാചീന ഇന്ത്യയിലെ പൊതുസവിശേഷതയായിരുന്നു. നമ്മുടെ പുരാതന ഇതിഹാസമായ മഹാഭാരതത്തിൽ, പൗരന്മാരുടെ പ്രഥമ കർത്തവ്യം സ്വന്തം നേതാവിനെ തെരഞ്ഞെടുക്കുക എന്നതായിരുന്നു.
നമ്മുടെ വിശുദ്ധ വേദങ്ങൾ, വിശാലാടിസ്ഥാനത്തിലുള്ള ഉപദേശക സമിതികളുടെ രാഷ്ട്രീയ അധികാരത്തെക്കുറിച്ചു പറയുന്നു. ഭരണാധികാരികൾക്കു പാരമ്പര്യമായി സ്ഥാനമില്ലാത്ത പുരാതന ഇന്ത്യയിലെ റിപ്പബ്ലിക് സംസ്ഥാനങ്ങളെക്കുറിച്ചു നിരവധി ചരിത്ര പരാമർശങ്ങളുണ്ട്. ഇന്ത്യ തീർച്ചയായും ജനാധിപത്യത്തിന്റെ മാതാവാണ്.
ബഹുമാന്യരേ,
ജനാധിപത്യം ഒരു ഘടന മാത്രമല്ല; അതും ഒരാത്മാവാണ്. ഓരോ മനുഷ്യന്റെയും ആവശ്യങ്ങളും അഭിലാഷങ്ങളും ഒരുപോലെ പ്രധാനമാണ് എന്ന വിശ്വാസത്തെ അടിസ്ഥാനമാക്കിയുള്ളതാണ് അത്. അതുകൊണ്ട് ഇന്ത്യയിൽ, ഞങ്ങളുടെ മാർഗദർശകതത്വചിന്ത "സബ്കാ സാഥ്, സബ്കാ വികാസ്" അഥവാ ''എല്ലാവരേയും ഉൾക്കൊള്ളുന്ന വളർച്ചയ്ക്കായി കൂട്ടായി പരിശ്രമിക്കുക'' എന്നതാണ്.
ജീവിതശൈലി മാറ്റങ്ങളിലൂടെ കാലാവസ്ഥാവ്യതിയാനത്തെ ചെറുക്കുന്നതാകട്ടെ, വിവിധയിടങ്ങളിലെ സംഭരണത്തിലൂടെയുള്ള ജലസംരക്ഷണമാകട്ടെ, എല്ലാവർക്കും നിലവാരമുള്ള പാചക ഇന്ധനം നൽകാനുള്ള നമ്മുടെ ശ്രമമാകട്ടെ, ഇത്തരത്തിൽ എല്ലാ സംരംഭങ്ങളും നയിക്കപ്പെടുന്നത് ഇന്ത്യയിലെ പൗരന്മാരുടെ കൂട്ടായ പ്രയത്നത്താലാണ്.
കോവിഡ് -19 സമയത്ത്, ഇന്ത്യയുടെ പ്രതികരണം ജനകേന്ദ്രീകൃതമായിരുന്നു. 2 ബില്യണിലധികം ഡോസ് 'മെയ്ഡ് ഇൻ ഇന്ത്യ വാക്സിനുകൾ' നൽകുന്നതു സാധ്യമാക്കിയത് അവരാണ്. ഞങ്ങളുടെ ''വാക്സിൻ മൈത്രി'' സംരംഭത്തിലൂടെ ദശലക്ഷക്കണക്കിനു വാക്സിനുകൾ ലോകവുമായി പങ്കിട്ടു.
''വസുധൈവ കുടുംബകം'' - ഒരു ഭൂമി, ഒരു കുടുംബം, ഒരു ഭാവി എന്ന ജനാധിപത്യ മനോഭാവവും ഇതിനു വഴികാട്ടിയായി.
ബഹുമാന്യരേ,
ജനാധിപത്യത്തിന്റെ സദ്ഗുണങ്ങളെക്കുറിച്ചു ധാരാളം കാര്യങ്ങൾ പറയാനുണ്ട്. എന്നാൽ ഞാൻ ഒരു കാര്യം മാത്രം പറയട്ടെ: നിരവധി ആഗോള വെല്ലുവിളികൾക്കിടയിലും ഇന്ത്യ ഇന്ന് അതിവേഗം വളരുന്ന പ്രധാന സമ്പദ്വ്യവസ്ഥയാണ്. ലോകത്തിലെ ജനാധിപത്യത്തിന്റെ ഏറ്റവും മികച്ച പരസ്യമാണിത്. ജനാധിപത്യത്തിന് അതു നൽകാൻ കഴിയുമെന്ന് അതുതന്നെ പറയുകയാണ്.
ഈ സമ്മേളനത്തിൽ അധ്യക്ഷനായതിനു പ്രസിഡന്റ് യൂണിനു നന്ദി.
ഇവിടെ സാന്നിധ്യമറിയിച്ച എല്ലാ വിശിഷ്ട നേതാക്കൾക്കും നന്ദി.
വളരെ നന്ദി.
ND
രാജ്യരക്ഷാ മന്ത്രാലയം
ബറോഡ സൈനിക വേതന പാക്കേജുമായി ബന്ധപ്പെട്ട ധാരണാപത്രത്തിൽ ഇന്ത്യൻ കരസേനയും ബാങ്ക് ഓഫ് ബറോഡയും ഒപ്പുവച്ചു
ബറോഡ സൈനിക വേതന പാക്കേജുമായി ബന്ധപ്പെട്ട ധാരണാപത്രത്തിൽ ഇന്ത്യൻ കരസേനയും ബാങ്ക് ഓഫ് ബറോഡയും ഒപ്പുവച്ചു. ലെഫ്റ്റ് ജനറൽ രവിൻ ഖോസ്ല DG , ബാങ്ക് ഓഫ് ബറോഡ എക്സിക്യൂട്ടീവ് ഡയറക്ടർ ശ്രീ വിക്രമാദിത്യ സിംഗ് ഖിച്ചി എന്നിവരാണ് ധാരണാപത്രത്തിൽ ഒപ്പുവെച്ചത്. ഇന്ത്യൻ കരസേനയിൽ നിലവിൽ സേവനം ചെയ്യുന്നതോ വിരമിച്ചതോ ആയ എല്ലാ സൈനികർക്കും ബാങ്കിംഗ് സേവനങ്ങൾ ലഭ്യമാക്കുന്ന നടപടിക്രമങ്ങൾക്ക് ധാരണാപത്രം അടിസ്ഥാനമാകും.
വ്യക്തികൾക്കുള്ള സൗജന്യ അപകട ഇൻഷ്വറൻസ് പരിരക്ഷ, ശരീരം തളർന്ന വർക്കുള്ള പ്രത്യേക പരിരക്ഷകൾ, ആകാശത്ത് ഉണ്ടാകുന്ന അപകടങ്ങളിൽ നിന്നുള്ള ഇൻഷുറൻസ് പരിരക്ഷ എന്നിവയ്ക്കുപുറമേ സൈനികൻ വീരമൃത്യു വരിച്ചാൽ ആശ്രിതർക്കായി ഉന്നത വിദ്യാഭ്യാസ സഹായം, പെൺകുട്ടികളുടെ വിവാഹത്തിനുള്ള സഹായം തുടങ്ങിയവയും പാക്കേജിൽ ഉൾപ്പെടുന്നു.
എല്ലാ ബാങ്കുകളുടെ എടിഎമ്മുകളിൽ നിന്നും എത്ര തവണ വേണമെങ്കിലും സൗജന്യമായി പണം പിൻവലിക്കാനുള്ള സൗകര്യം, ലോക്കർ നിരക്കുകളിൽ ഗണ്യമായ കിഴിവ്, ആർടിജിഎസ്/ നെഫ്റ്റ് സംവിധാനത്തിലൂടെ സൗജന്യമായി പണം നിക്ഷേപിക്കാൻ ഉള്ള സൗകര്യം എന്നിവയും പാക്കേജിൽ ഉൾപ്പെടുന്നു.
പെട്രോളിയം, പ്രകൃതി വാതക മന്ത്രാലയം
പാചകവാതക വിതരണ മേഖലയില് പ്രവര്ത്തിക്കുന്നതിനിടെ കൊവിഡ് രോഗബാധിതരായി തൊഴിലാളികൾ മരിച്ചാൽ ഓയില് വിപണന കമ്പനികള് അഞ്ച് ലക്ഷം രൂപ ദുരിതാശ്വാസം നൽകും .
(ശ്രീ ധര്മേന്ദ്ര പ്രധാന് ഈ നടപടിയെ സ്വാഗതം ചെയ്തു.
ന്യൂഡല്ഹി, മാര്ച്ച് 30, 2020:
ഇന്ത്യന് ഓയില് കോര്പറേഷന്, ഭാരത് പെട്രോളിയം കോര്പറേഷന്,എച്ച്പിസിഎൽ എന്നിവയുടെ എല്പിജി ശൃംഖലയില് ജോലി ചെയ്യുന്ന ഷോ റൂം ജീവനക്കാര്, ഗോഡൗണ് കാവല്ക്കാര്, മെക്കാനിക്കുകള്, ഡെലിവറി ബോയിമാര് തുടങ്ങിയവർ കൊവിഡ് - 19 ബാധിച്ചു മരിക്കുകയാണെങ്കിൽ ഒറ്റത്തവണ ആശ്വാസ നടപടിയായി അഞ്ച് ലക്ഷം രൂപ നല്കാന് തീരുമാനം.
ലോക് ഡൗണ് കാലത്ത് പാചകവാതകം അവശ്യ സേവന മേഖലയായി പരിഗണിക്കപ്പെടുന്നതുകൊണ്ട് ഉപഭോക്താക്കള്ക്ക് സിലിണ്ടര് ലഭ്യതയ്ക്കു തടസ്സമുണ്ടാകാത്ത വിധം രാജ്യവ്യാപമായി വിതരണത്തൊഴിലാളികള് പ്രവര്ത്തിക്കേണ്ടി വരികയാണ്.
എണ്ണ വിപണ കമ്പനികളുടെ നടപടിയെ പെട്രോളിയം, ഉരുക്ക്, പ്രകൃതിവാതക മന്ത്രി ശ്രീ. ധര്മേന്ദ്ര പ്രധാന് സ്വാഗതം ചെയ്തു.
മന്ത്രിസഭ
ശ്രീ. രാജീവ് ഗൗബ പുതിയ കാബിനറ്റ് സെക്രട്ടറിയായി ചുമതലയേറ്റു
പുതിയ കാബിനറ്റ് സെക്രട്ടറിയായി ശ്രീ. രാജീവ് ഗൗബ ചുമതലയേറ്റു. ശ്രീ.പി.കെ സിന്ഹ വിരമിച്ച ഒഴിവിലാണ് നിയമനം. ഝാര്ഖണ്ഡ് കേഡര്  ഉദ്യോഗസ്ഥനായ ശ്രീ. രാജീവ് ഗൗബ കേന്ദ്ര ആഭ്യന്തര സെക്രട്ടറി, നഗര വികസന സെക്രട്ടറി, ഝാര്ഖണ്ഡ് ചീഫ് സെക്രട്ടറി തുടങ്ങി നിരവധി സുപ്രധാന ചുമതലകള് വഹിച്ചിട്ടുണ്ട്. അന്താരാഷ്ട്ര നാണയ നിധിയില് ഇന്ത്യയെ പ്രതിനിധീകരിച്ചിട്ടുണ്ട്.
കേന്ദ്ര, സംസ്ഥാന ഗവണ്മെന്റുകളിലും അന്താരാഷ്ട്ര സംഘടനകളിലും സുരക്ഷ, ഭരണ നിര്വഹണം, ധനകാര്യം എന്നിവയിലായി വലിയ അനുഭവ സമ്പത്തോടെയാണ് ശ്രീ ഗൗബ പുതിയ ചുമതലയേറ്റെടുക്കുന്നത്.
ഭരണഘടനയുടെ 370ാം വകുപ്പ് റദ്ദു ചെയ്യുന്നതിനും ജമ്മു കാശ്മീരിന്റെ പുനരേകീകരണത്തിനുമുള്ള കേന്ദ്ര ഗവണ്മെന്റിന്റെ തീരുമാനം നടപ്പിലാക്കുന്നതില് സുപ്രധാന പങ്കു വഹിച്ചു. പിഴവുകളില്ലാത്ത വിധം, സുഗമമായി ആ തീരുമാനം നടപ്പിലാക്കി. കാര്യങ്ങള് സൂക്ഷ്മമായി നിരീക്ഷിക്കുന്ന അദ്ദേഹം ആഭ്യന്തര മന്ത്രാലയത്തില് ഈ ഉദ്യമങ്ങള്ക്ക് രൂപം നല്കുന്നതിനും നടപ്പിലാക്കുന്നതിനും നേതൃത്വം നല്കി. ചെറിയ ഒരു സംഘത്തോടൊപ്പം ഭരണഘടനാ, നിയമ വശങ്ങള്ക്ക് അന്തിമ രൂപം നല്കിയ അദ്ദേഹം ഭരണ, സുരക്ഷാ ഏര്പ്പാടുകളും ചെയ്തു.
നേരത്തെ ആഭ്യന്തര മന്ത്രാലയം അഡീഷണല് സെക്രട്ടറിയായിരുന്ന സമയത്ത്, ഇടതു തീവ്രവാദപ്രവര്ത്തനങ്ങള് നേരിടാന് 2015 ല് അദ്ദേഹം ഒരു ബഹുമുഖ കര്മ പദ്ധതി അവതരിപ്പിച്ചിരുന്നു. അത് നടപ്പിലാക്കുന്നതിനും അദ്ദേഹം നേതൃത്വം നല്കി. മാവോയിസ്റ്റ് സ്വാധീനമുള്ള മേഖലകളില് കുറവു വരുത്താന് അത് സഹായിച്ചു.
ആഭ്യന്തര മന്ത്രാലയത്തിനു പുറമെ, നഗര വികസനം, രാജ്യരക്ഷ, പരിസ്ഥിതിയും വനവും, ഇലക്ട്രോണിക്സ് ആന്റ് ഇന്ഫര്മേഷന് ടെക്നോളജി തുടങ്ങിയ വിവിധ മേഖലകളില് കേന്ദ്ര ഗവണ്മെന്റില് സേവനമര്പ്പിച്ചു.
ഝാര്ഖണ്ഡ് ചീഫ് സെക്രട്ടറിയായിരിക്കെ പ്രൊഫഷനലുകളുടെ ലാറ്ററല് എന്ട്രി, മന്ത്രാലയങ്ങളുടെ വലിപ്പം ചെറുതാക്കലും പുനക്രമീകരണംവും, തൊഴില് പരിഷ്കരണം എന്നിവയടക്കം സുപ്രധാന ഭരണ, സാമ്പത്തിക പരിഷ്കാരങ്ങള് ശ്രീ. ഗൗബ നടപ്പിലാക്കി. ബിസിനസ് ചെയ്യുന്നതിലെ എളുപ്പം സംബന്ധിച്ച പട്ടികയില് ഏറ്റവും താഴെയായിരുന്ന ഝാര്ഖണ്ഡ് അദ്ദേഹത്തിന്റെ കാലയളവില് മൂന്നാം റാങ്കിലേക്ക് കുതിച്ചു ചാട്ടം നടത്തി.
അന്താരാഷ്ട്ര നാണയ നിധി ബോര്ഡില് നാലു വര്ഷക്കാലം ശ്രീ.ഗൗബ ഇന്ത്യയെ പ്രതിനിധീകരിച്ചിട്ടുണ്ട്.
AM/MRD
(Visitor Counter : 77
വാണിജ്യ വ്യവസായ മന്ത്രാലയം
എസ്സിഒ അംഗരാജ്യങ്ങളുടെ വ്യാപാര സാധ്യതകൾ പ്രയോജനപ്പെടുത്തുന്നതിന് വിശ്വാസവും സുതാര്യതയും നിറഞ്ഞ ക്രിയാത്മക സഹകരണം പ്രധാനമാണ്: ശ്രീമതി അനുപ്രിയ പട്ടേൽ
(ന്യൂ ഡൽഹി: സെപ്റ്റംബർ 29, 2022
എസ്സിഒ അംഗരാജ്യങ്ങളുടെ വ്യാപാര സാധ്യതകൾ പ്രയോജനപ്പെടുത്തുന്നതിന് വിശ്വാസവും സുതാര്യതയും ചേർന്നുള്ള ക്രിയാത്മക സഹകരണമാണ് പ്രധാനമെന്ന് വാണിജ്യ വ്യവസായ സഹമന്ത്രി ശ്രീമതി അനുപ്രിയ പട്ടേൽ പറഞ്ഞു. വിദേശ സമ്പദ്വ്യവസ്ഥയുടെയും വിദേശ വ്യാപാരത്തിന്റെയും ഉത്തരവാദിത്തമുള്ള മന്ത്രിമാരുടെ ഷാങ്ഹായ് കോ-ഓപ്പറേഷൻ ഓർഗനൈസേഷന്റെ  21-ാമത് യോഗത്തിൽ സംസാരിക്കുകയായിരുന്നു അവർ. വ്യാപാരത്തിലും വാണിജ്യത്തിലും സന്തുലിതവും തുല്യവുമായ വളർച്ചയ്ക്ക് എസ്സിഒ അംഗരാജ്യങ്ങൾ തമ്മിലുള്ള ഫലപ്രദമായ സഹകരണത്തിന്റെ ആവശ്യകത മന്ത്രി ഊന്നിപ്പറഞ്ഞു.
പാവപ്പെട്ടവരുടെ ജീവിതം, ജീവനോപാധി, ഭക്ഷണം-പോഷകാഹാര സുരക്ഷ എന്നിവ സംരക്ഷിക്കുന്നതിനും കോവിഡ് -19 പോലുള്ള ഏത് മഹാമാരിയെയും ചെറുക്കുന്നതിനും മിതമായ നിരക്കിൽ മരുന്നുകൾ, ചികിത്സകൾ, വാക്സിനുകൾ, ആരോഗ്യ സംരക്ഷണം എന്നിവ ലഭ്യമാക്കുന്നതിന് പ്രവർത്തിക്കേണ്ടതിന്റെ ആവശ്യകത ശ്രീമതി അനുപ്രിയ പട്ടേൽ ഊന്നിപ്പറഞ്ഞു.
സാങ്കേതിക വികസനം, വിഭവങ്ങളുടെ മിതമായ വിനിയോഗം-സുസ്ഥിര വിതരണം, പരിസ്ഥിതി സംരക്ഷണം എന്നിവയിൽ മികച്ച സമ്പ്രദായങ്ങൾ പങ്കിടേണ്ടതിന്റെ ആവശ്യകത മന്ത്രി ഊന്നിപ്പറയുന്നു. അതുവഴി വർത്തമാന തലമുറയ്ക്കും ഭാവി തലമുറയ്ക്കും സന്തോഷകരമായ അന്തരീക്ഷത്തിൽ ജീവിക്കാൻ ആവശ്യമായ വിഭവങ്ങൾ ലഭ്യമാകും. വ്യാപാര, നിക്ഷേപ സഹകരണം നിയന്ത്രിക്കുന്ന നടപടികൾക്കായി ലോക ഫോറത്തിലെ കാലാവസ്ഥാ അജണ്ട ഉപയോഗിക്കരുതെന്ന് മന്ത്രി പറഞ്ഞു.
വികസിത രാജ്യങ്ങളും വികസ്വര രാജ്യങ്ങളും തമ്മിൽ ഡിജിറ്റൽ സാങ്കേതിക വിദ്യകളിൽ കാര്യമായ വിടവ് ഉണ്ടെന്നും ഡിജിറ്റൽ ശേഷി വർധിപ്പിച്ച് അത് നികത്തേണ്ടതുണ്ടെന്നും മന്ത്രി എടുത്തുപറഞ്ഞു.
2022-2023 കാലയളവിലെ ആദ്യത്തെ എസ്സിഒ വിനോദസഞ്ചാര-സാംസ്കാരിക തലസ്ഥാനമായി വാരണാസി നഗരത്തെ നാമനിർദ്ദേശം ചെയ്ത എസ്സിഒയുടെ സമീപകാല സംരംഭത്തെ അവർ അഭിനന്ദിച്ചു. ഇത് വിനോദ സഞ്ചാരത്തെയും ജനങ്ങൾ തമ്മിലുള്ള ആശയവിനിമയത്തെയും പ്രോത്സാഹിപ്പിക്കുന്നതിനും വ്യാപാര-സാമ്പത്തിക സഹകരണം വർധിപ്പിക്കുന്നതിനും സഹായിക്കുമെന്ന് അവർ പ്രത്യാശ പ്രകടിപ്പിച്ചു.
വെർച്വൽ മീറ്റിംഗിൽ SCO സെക്രട്ടേറിയറ്റിന്റെ പ്രതിനിധിയും ചൈന, കസാക്കിസ്ഥാൻ, കിർഗിസ്ഥാൻ, പാകിസ്ഥാൻ, റഷ്യ, താജിക്കിസ്ഥാൻ, ഉസ്ബെക്കിസ്ഥാൻ എന്നീ രാജ്യങ്ങളുടെ പ്രതിനിധികളും പങ്കെടുത്തു.